דודו פארוק מגיב לזכייה בתואר הגבר הסקסי של ישראל לשנת 2018

ימים של מתח ולחץ (ומבול של הודעות מכל התעשייה) הגיעו הבוקר (ב') לסיומם כאשר נעלנו סופית את סקר הגבר הסקסי לשנת 2018, עם מנצח אחד ברור ומובהק שהשאיר מאחור 19 מועמדים לוהטים ושווים אחרים.

אחרי למעלה ממאה אלף הצבעות, מאות סטוריס של הסלבס ומאבק צמוד עד הרגע האחרון, אנחנו שמחים להכריז על דודו פארוק כגבר הכי סקסי שלכם לשנת 2018, עם 27% מקולות המצביעים. הראפר הצעיר בעל העיניים הכחולות, האטיטיוד של הילד הרע עם כובע המצחייה והגוף החלקלק מצטרף לרשימה המכובדת של זוכי השנים הקודמות, בהם רון אלוף (2015), עידן רול (2016) ו אביב אלוש (2017).

הגבר הסקסי לשנת 2018. דודו פארוק (צילום: אורי טאוב באדיבות EMPR)

לאורך כל ימי הסקר, המאבק על המקום הראשון היה צמוד ביותר בין פארוק לבין אלברט אסקולה , בן זוגו של אסי עזר שדאג לדחוף את הגבר הסקסי הפרטי שלו בכל סטורי כמעט באינסטגרם, ואפילו גייס את עזרתה של החברה הטובה רותם סלע , שהסתבכה בעקבות זאת עם החברה הקרובה יעל גולדמן , שבעלה אורי פפר אף הוא היה מועמד. הכל ברוח טובה, כן חברים?

אך כאמור, בסופו של דבר הכתר הונח על ראשו של פארוק, ואסקולה נאלץ להסתפק במקום השני עם 20% מקולות המצביעים. אחריו במקום השלישי, עם 9% מהקולות, זוכה האח הגדול ישראל אוגלבו . טוב, אי אפשר לזכות בהכל.





חביב הקהל. דודו פארוק (צילום: אורי טאוב באדיבות EMPR)

במקום השני: אלברט אסקולה (עם עזרה מאסי) (צילום: איציק בירן)

במקום השלישי: ישראל אוגלבו (צילום מסך)

דודו פארוק, אותו מגלם אורי קומאי (21), הוא כוכב רשת שנוי במחלוקת שזכה כבר למיליוני צפיות לקליפים שלו ביוטיוב (בהם "אחותך", "דוד המלך" ועוד), ההופעות שלו מלאות במעריצים שמדקלמים את המילים, חשבון האינסטגרם שלו עומד על למעלה מ-130 אלף עוקבים (שהיו כוח מרכזי בהצבעות עבורו) אך למרות זאת יש מצב שרבים לא נחשפו אליו עדיין (וב"רבים" אנחנו מתכוונים לשכבת הגיל שמעל 35). ברכות לזוכה המאושר ושתהיה לכולנו שנה סקסית!





מראה הילד הרע עשה לכם את זה. פארוק (צילום: אורי טאוב באדיבות EMPR)

שומר עלינו. פארוק (מתוך אינסטגרם)